1 / 8
Όταν, μετά από μια σημαντική κατάκτηση, ο νικητής στρατηγός επέστρεφε στη Ρώμη, γινόταν μια τελετή προς τιμήν του που ονομαζόταν «θρίαμβος».
2 / 8
Αρχικά, έστεφαν τον στρατηγό με φύλλα δάφνης, σύμβολο δύναμης, νεότητας και αθανασίας.
3 / 8
Έπειτα, ο δαφνοστεφανωμένος στρατηγός διέσχιζε με τέθριππο -δηλαδή, ένα άρμα που το έσερναν τέσσερα άλογα- τους δρόμους της Ρώμης.
4 / 8
Πίσω από το τέθριππο, ακολουθούσαν ο στρατός του, οι αιχμάλωτοι και τα λάφυρα του πολέμου.
5 / 8
Μετά την τελετή, έκοβαν νομίσματα σε ανάμνηση της νίκης.
6 / 8
Συχνά, σε ανάμνηση των ρωμαϊκών θριάμβων, κατασκευάζονταν αψίδες, με σκηνές από την τελετή ή από τη νικηφόρα εκστρατεία.
7 / 8
Οι αψίδες των θριάμβων είναι επιβλητικά ρωμαϊκά μνημεία που στέκουν μέχρι σήμερα. Έχουν μία, δύο ή τρεις τοξωτές πύλες και στολίζονται από ανάγλυφες αναπαραστάσεις, αγάλματα και αναθηματικές επιγραφές.
8 / 8
Αψίδες θριάμβου συναντάμε σε πολλά κεντρικά σημεία των πόλεων που κάποτε κατακτήθηκαν από τη Ρώμη, θυμίζοντας μέχρι τις μέρες μας τις νικηφόρες ρωμαϊκές εκστρατείες. Υπάρχει μήπως τέτοια αψίδα κοντά στο μέρος που ζεις;